2021. gada . martā Noteikumi Nr.

Rīgā (prot. Nr.   §)

**Grozījumi Ministru kabineta 2010. gada 2. februāra noteikumos Nr. 104 "Pārtikas uzņēmumu atzīšanas un reģistrācijas kārtība"**

Izdoti saskaņā ar

Pārtikas aprites uzraudzības likuma

5. panta ceturto daļu un

Brīvas pakalpojumu sniegšanas likuma

15. panta piekto daļu

Izdarīt Ministru kabineta 2010. gada 2. februāra noteikumos Nr. 104 "Pārtikas uzņēmumu atzīšanas un reģistrācijas kārtība" (Latvijas Vēstnesis, 2010, 27. nr.; 2013, 98. nr.; 2016, 29. nr.; 2019, 124. nr.) šādus grozījumus:

1. Izteikt 1. un 2. punktu šādā redakcijā:

"1. Noteikumi nosaka pārtikas uzņēmumu atzīšanas un reģistrācijas kārtību atbilstoši:

1.1. Eiropas Parlamenta un Padomes 2017. gada 15. marta Regulas (ES) 2017/625, par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula), (turpmāk – Parlamenta un Padomes Regula (ES) 2017/625) 148. pantam;

1.2. Eiropas Parlamenta un Padomes 2004. gada 29. aprīļa Regulas (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku, (turpmāk – Parlamenta un Padomes Regula Nr. 853/2004) 4. pantam;

1.3. Eiropas Parlamenta un Padomes 2004. gada 29. aprīļa Regulas (EK) Nr. 852/2004 par pārtikas produktu higiēnu (turpmāk – Parlamenta un Padomes Regula Nr. 852/2004) 6. pantam.

2. Šajos noteikumos lietotais termins:

2.1. "atzīšana" atbilst Parlamenta un Padomes Regulas (ES)  2017/625 148. pantā, Parlamenta un Padomes Regulas Nr. 853/2004 4. pantā un Parlamenta un Padomes Regulas Nr. 852/2004 6. pantā lietotajam terminam "apstiprināšana";

2.2. "iesniegums" atbilst Parlamenta un Padomes Regulas (ES) 2017/625 148. panta 2. punktā lietotajam terminam "pieteikums"."

2. Izteikt 3. punktu šādā redakcijā:

"3. Pārtikas uzņēmums, ko nav nepieciešams atzīt saskaņā ar Parlamenta un Padomes Regulu Nr. 853/2004 un kas atbilst Parlamenta un Padomes Regulā Nr. 852/2004 noteiktajām prasībām, var prasīt atzīšanu saskaņā ar šiem noteikumiem."

3. Aizstāt 7.1. apakšpunktā vārdus un skaitļus "Regulas Nr. 882/2004 31. panta 2. punkta "d" apakšpunktam" ar vārdiem un skaitļiem "Regulas (ES) 2017/625 148. panta 4. punktam".

4. Izteikt 15. punktu šādā redakcijā:

"15. Uz saldētājkuģiem un zivju pārstrādes kuģiem, kas kuģo zem Latvijas valsts karoga, atzīšanas ar nosacījumu termiņu var pagarināt atbilstoši Parlamenta un Padomes Regulas (ES) 2017/625 148. panta 4. punktā noteiktajam."

5. Izteikt 21.3. apakšpunktu šādā redakcijā:

"21.3. veselības marķējumā – saskaņā ar Komisijas 2019. gada 15. marta Īstenošanas regulas (ES) 2019/627, ar ko nosaka vienotu praktisku kārtību lietošanai pārtikā paredzētu dzīvnieku izcelsmes produktu oficiālo kontroļu veikšanai saskaņā ar Eiropas Parlamenta un Padomes Regulu (ES) 2017/625 un attiecībā uz oficiālajām kontrolēm groza Komisijas Regulu (EK) Nr. 2074/2005, 48. pantu un II pielikumu."

6. Aizstāt 22. punktā vārdus un skaitļus "Regulas Nr. 882/2004 31. panta 1. punkta "b" apakšpunktam un 2. punkta "f" apakšpunktam" ar vārdiem un skaitļiem "Regulas (ES)  2017/625 10. panta 2. punktam".

7. Papildināt noteikumus ar 23.4. apakšpunktu šādā redakcijā:

"23.4. ilgstošas sociālās aprūpes un sociālās rehabilitācijas institūcijas un sociālo pakalpojumu sniedzēju reģistrā reģistrētu sociālo pakalpojumu sniedzēju un pašvaldības sociālo dienestu, kas veic darbības pārtikas apritē."

8. Papildināt noteikumus ar 24.2, 24.3, 24.4,24.5 un 24.6 punktu šādā redakcijā:

"24.2 Saņemot šo noteikumu [24.](https://likumi.lv/ta/id/205251#p24) un [24.1 punktā](https://likumi.lv/ta/id/205251#p24.1) minētos dokumentus, dienests piecu darbdienu laikā reģistrē pārtikas uzņēmumu, piešķir tam reģistrācijas numuru un paziņo par to pārtikas uzņēmumam, izņemot, ja dokumentu iesniedzējs ir šo noteikumu 24.3 punktā minētais pārtikas uzņēmums.

24.3 Saņemot šo noteikumu [24.](https://likumi.lv/ta/id/205251#p24) un [24.1 punktā](https://likumi.lv/ta/id/205251#p24.1) minētos dokumentus no pārtikas uzņēmuma, kas nodarbojas ar pārtikas pārstrādi, tostarp ēdiena gatavošanu, un ko nav nepieciešams atzīt, dienests piecu darbdienu laikā tos izskata un vienojas ar pārtikas uzņēmumu par pirmsreģistrācijas pārbaudes datumu un laiku. Pārtikas uzņēmuma pirmsreģistrācijas procedūru sāk 20 dienu laikā pēc dokumentu saņemšanas.

24.4 Dienests pārbauda šo noteikumu 24.3 punktā minētā pārtikas uzņēmuma atbilstību Parlamenta un Padomes Regulā Nr. 852/2004 un normatīvajos aktos pārtikas aprites jomā noteiktajām prasībām un sagatavo pārbaudes protokolu divos eksemplāros. Protokola pirmo eksemplāru izsniedz pārtikas uzņēmumam, bet otrais eksemplārs paliek dienestā.

24.5 Dienests piecu darbdienu laikā pēc šo noteikumu 24.4 punktā minētās pārbaudes pieņem vienu no šādiem lēmumiem:

24.51. par pārtikas uzņēmuma reģistrāciju un reģistrācijas numura piešķiršanu, ja pārtikas uzņēmums atbilst Parlamenta un Padomes Regulā Nr. 852/2004 un normatīvajos aktos pārtikas aprites jomā noteiktajām prasībām;

24.52. par atteikumu reģistrēt pārtikas uzņēmumu, ja tas neatbilst Parlamenta un Padomes Regulā Nr. 852/2004 un normatīvajos aktos par pārtikas apriti noteiktajām prasībām, un norāda atteikuma pamatojumu.

24.6 Šo noteikumu 24.5punktā minēto lēmumu dienests paziņo pārtikas uzņēmumam Administratīvā procesa likumā noteiktajā kārtībā. Ja pieņemts lēmums reģistrēt pārtikas uzņēmumu, dienests piešķir tam reģistrācijas numuru un paziņo par to pārtikas uzņēmumam."

9. Svītrot 25. punkta ievaddaļas pirmo teikumu.

Ministru prezidents A. K. Kariņš

Zemkopības ministrs K. Gerhards